Oppsummering gruppeoppgaver mini- og mikrokraftverk 

i verna vassdrag.

(Oppsummeringen gjengir synspunkter som kom til uttrykk i gruppearbeidet, og representerer hverken offisielle synspunkter eller bindende konklusjoner for NVE, DN eller FM).

Virkninger av mini- og mikrokraftverk.

· Generelt sett kan  slike kraftverk ha virkninger på flora/fauna, friluftsliv, vannføring, landskap, opplevelse (fossedur) etc.

· Konsekvenser på anadrom fisk antas å være små, forutsatt at det stilles vilkår om minstevannsføring (etter energiloven). 

Antall.

Antallet meldinger om mini- og mikrokraftverk i verna vassdrag kan ligge på 40-50 pr år for hele Norge.

Er slike kraftverk i strid med intensjonen med vernet ?

· Nei, i det trenger ikke være motstrid mellom vernet og mini- eller mikrokraftverk.

· Det bør likevel gjøres tydelig forskjell på verna og ikke-verna vassdrag.

· Forholdet til intensjonen med vernet må vurderes ut ifra virkningene av utbyggingen.

Bruk av vannressursloven § 8.

· Der mini- eller mikrokraftverk vil medføre skader eller ulemper for allmenne interesser i slik grad at det utløser konsesjon etter §8 i vannressursloven, blir det ikke noen sak, i og med at slik konsesjon ikke blir gitt i verna vassdrag (jfr. § 34 i vannressursloven).

· Bestemmelsen brukes noe i Vest-Norge, i halvpartene av sakene i Midt-Norge.

· Bestemmelsen brukes oftere ved minikraftverk enn mikrokraftverk.

· I Nord-Norge brukes § 35 og 36 oftere enn § 8.

Restvannføring.

· Det ble diskutert om behovet for en policy for hva som er akseptabel grense for restvannføring. 10 - 15 % ? 15 – 20 % ?

· Kan man ha en generell grense ?

· De som tar seg til rette bør straffes !

Saksgang.

· Samarbeidet NVE  - FM og Kommune om saksbehandlingen av slike saker fungerer brukbart eller bra i alle regioner. Noe behov for rolleavklaring FM – NVE i region Øst.

· NVE mener skjønnsutøvelsen varierer for mye fra region til region.

Når kan man si at "nok er nok"  ?

· Hvert vassdrag må vurderes individuelt, og det må tas hensyn til potensialet.

· Det er nødvendig at noen (NVE ?) fører en oversikt.

· Forsøk på å vurdere en sumeffekt har vært vanskelig (Midtre Gausdal).

Diverse.

· Utbygging av mini- og mikrokraftverk bør slå ut på INON-kart, både kraftverket og anlegg som følger av byggingen.

· Utbygging av mini- og mikrokraftverk bør sidestilles med traktorveg.

· I klasse 3 områder i Differensiert Forvaltning bør det ikke bygges mini- og mikrokraftverk.
